《开化八景诗 其二 吴塘渔艇》
明代·黄辉

绿蓑青笠钓丝寒，立尽船头岁月残。芦苇有缘栖泽国，江湖无梦到邯郸。

一声欸乃风波险，几处歌声妇子欢。网得巨鳞沽浊酒，其求相慰蓼花滩。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。